
	Cynllun Gweithgaredd


	Gweithgaredd: Siop gwerthu blodau.



	[bookmark: _GoBack]Nifer o blant: 4-5 o blant

	Oed y plant: 6-7 oed


	Nifer o oedolion: 1 oedolyn i bob grŵp o 5 o blant. 



	Lleoliad: Cornel creadigol o fewn y dosbarth.


	Amser paratoi: 20 munud
	Amser gweithgaredd: 30-40 munud. 


	Adnoddau: 
- Til talu.
- Arian plastig.
- Blodau go iawn.
- Gwisg sy’n nodi rôl y plentyn e.e. rheolwr, gweithwr, garddwr, cwsmer.
- Cardiau prisiau ar y blodau a photiau.
- Cardiau gwybodaeth am y blodau gwahanol sydd ar gael.




	Amcan/ion y weithgaredd: 
Yr amcan mwyaf yw bod y plant yn dysgu sut i gyfri arian a hefyd yn rhoi newid arian nôl i’r cwsmer. Mae mathemateg yn rhan bwysig o’r gweithgaredd yma gan gynnwys adio, tynnu, rhannu a lluosi. Bydd amryw o brisiau ar gael yn y siop ac felly mae hyn yn gyfle i geisio dod a’r plant allan o’i barth cysur ac yn rhoi sialens iddyn. Hefyd mae’r gweithgareddau yma yn helpu’r plant i ddysgu’n ddeallusol am flodau ac i ddysgu am natur blodau.  Mae’r plant yn dysgu sut i gydweithio gyda’i gilydd ac yn dysgu sut i gymdeithasu gan ddilyn ei rolau.



	Cysylltiadau â deilliannau: 
Y canlyniad mwyaf am y gweithgaredd yma yw bod y plant yn dysgu sut i ddelio ag arian, felly adnabod cost y blodau neu botiau ac yn dysgu sut i adio, neu os nad oes digon o arian ganddyn nhw bydd angen iddyn nhw dynnu. Hefyd mae rhannu a lluosi yn dod mewn i’r gweithgaredd yma gan fod y cwsmer yn gallu dod i’r siop i brynu mwy nag un blodyn o’r un pris. Yn y gweithgaredd yma mae plant yn dysgu sut i gyfathrebu a gweithio gyda’i gilydd.  Gan fod y gweithgaredd yn defnyddio blodau go iawn (ar ôl cymryd mewn i ystyriaeth does neb yn y dosbarth gydag alergedd i flodau go iawn) mi fydden nhw yn dysgu am gylchred tyfiant y blodau ac felly yn dysgu am ei natur.  Yn ystod y gweithgaredd bydd y plant yn dysgu trwy chwarae rôl ac yn  chwarae  rolau penodol sydd yn gyfle iddyn nhw actio fel person gwahanol sydd yn sgil creadigol ac yn hybu eu dychymyg.




	Iechyd a diogelwch: 
Mae’n bwysig bod y plant yn gwybod sut i ddefnyddio’r til talu yn gywir fel bod neb yn cael dolur wrth ei ddefnyddio. Hefyd os ydw i'n defnyddio blodau go iawn mae’n bwysig gwybod bod neb yn y dosbarth gydag alergedd i flodau yn gyntaf.  Fel rhan o ddiogelwch mae’n bwysig dweud wrth y plant i beidio rhoi’r pridd neu flodau yn ei chegau o gwbl. Rydym yn defnyddio arian wedi’i lamineiddio a phlastig fel bod y plant ddim yn rhoi arian metel go iawn yn ei chegau gall hyn arwain at broblem fawr. Hefyd fel rhan o ddiogelwch mae’n bwysig bod y plant yn tacluso’r cornel yma cyn gadael y gweithgaredd, mae hyn hefyd yn codi ymwybyddiaeth y plant i adael yr ystafell dosbarth yn daclus ac wrth wneud hyn ni fydd pethau yn mynd ar goll a gallent ddefnyddio’r cornel eto.


	Rôl yr oedolyn/oedolion:
Mae’n bwysig bod oedolyn yn gweithio wrth ochr y plant i sicrhau eu bod yn gwneud y gweithgaredd yn gywir ac yn cadw at ei rolau penodol.  Rôl yr oedolyn yw gosod sialens i’r plant e.e. dweud wrthyn nhw bod dim ond 50 ceiniog gyda nhw ac felly beth allan nhw brynu gyda’r 50 ceiniog yn unig, mae hyn yn profi dealltwriaeth y plant o arian ac yn symud nhw allan o’i barth cysur ac yn rhoi sialens iddyn nhw. Mae’n bwysig bod yr oedolyn yn gwrando ar weithio mas y plant i sicrhau eu bod nhw yn defnyddio strategaethau cywir ac yn helpu’r plant os ydyn nhw’n cael yn anodd gwneud y gweithgaredd yma. Rhan bwysig iawn o rôl yr oedolyn hefyd yw cymeradwyo’r plant pan maent yn cael yn gywir mae hyn yn codi hyder y plant ac yn dysgu’r plant am bwysigrwydd ymwybyddiaeth o arian ac i hoffi mathemateg.

	Y weithgaredd: 
Y gweithgaredd yw'r siop gwerthu blodau. Felly mi fydd yna stondin o flodau amrywiol. Meintiau gwahanol, lliwiau gwahanol, arogl gwahanol ac yn bwysicaf prisiau gwanhaol. Hefyd mi fydd yna botiau ar gael gyda meintiau gwahanol, defnydd gwahanol a theimladau gwahanol yn cael ei werthu am brisiau gwahanol.
 Nod y gweithgaredd yma yw fydd gan y plant rôl wahanol, un rôl fydd y rheolwr, rhywun sydd yn sicrhau bod pawb yn gwneud ei swydd yn gywir a sicrhau bod digon o arian yn dod mewn i’r siop (felly yn sicrhau bod pawb yn talu’n gywir).
Mi fydd yna weithwyr y til talu a'i swydd nhw yw cymryd arian am yr hyn mae’r cwsmer yn prynu. Mae’n bwysig eu bod nhw yn cyfri’r arian cywir ac yn sicrhau bod y cwsmer wedi talu’n iawn. Mae hyn hefyd yn gyfle i gyd weithio gyda’i gilydd ac yn rhoi cymorth i’w gilydd.
Mi fydd yna arddwyr a'i swydd nhw yw ateb gofynion y cwsmer e.e. os mae cwsmer eisiau tri blodyn pinc sydd yn arogli’n wahanol, mae angen i’r garddwyr cwrdd â’r gofynion yma a sicrhau bod y cwsmer yn hapus gyda’r hyn maent yn ei brynu. 
Mi fydd 1-2 cwsmer a nhw sydd yn dewis y blodau ac yn talu amdanyn nhw. Mae yna bwyslais mawr ar y cwsmeriaid i gyfri’r arian cywir ac yn sicrhau bod digon o arian ganddyn nhw i brynu'r hyn maent eu heisiau.
Mae mathemateg yn dod mewn i bob rhan o’r gweithgaredd yma. Mae’r gweithgaredd wedi cael ei strwythuro er mwyn hybu’r plant i ddodi ei hunain mewn sefyllfa byd go iawn. Mi fydd yn rhan wahanol i’r siop lle fydd y til talu yn bodoli a fan yma fydd y rhan fwyaf o’r gweithio allan yn digwydd. Mae’n gyfle i brofi galluoedd gwahanol y plant a hefyd yn hybu cyd-weithio e.e. os fydd plentyn yn gweld yn anodd neu sydd angen bach o gymorth. Hefyd mae gweithwyr sydd yn gweithio ar y til talu yn sicrhau bod y cwsmer wedi rhoi’r arian cywir ac i weithio allan os oes angen mwy o arian neu hefyd efallai bod angen i’r gweithwyr rhoi newid nôl i’r cwsmer.




Mae’r gweithgaredd yma yn addas i’r plant gan ei fod yn galluogi nhw i ddatblygu ei sgiliau mathemategol o ran delio ag arian ac i ddysgu am werth arian. Galluogwyd y gweithgaredd i’r plant chwarae’r rolau gwahanol sydd yn rhoi’r cyfle iddyn nhw ddysgu pwysigrwydd rolau gwahanol a sut i weithio fel tîm e.e. pwysigrwydd garddwr i gwrdd ag anghenion y cwsmer ac yna pwysigrwydd gweithiwr y til talu er mwyn datrys arian. Mae’r gweithgaredd yn siwtio oedran y plant gan nad ydy’n rhy gymhleth a hefyd mae’n weithgaredd diddorol o ran mae galluogi’r plant i allu mwynhau a chael amser i wneud yn annibynnol. 
Os bydd yr athro/athrawes yn gweld bod yna plant yn y dosbarth sydd yn llai abl ar gyfer y gweithgaredd yma mae yna ffyrdd o newid i gyrraedd eu potensial orau nhw. Un ffordd o newid y gweithgaredd i siwtio plant llai abl yw sicrhau bod prisiau yn rhai syml e.e. ond defnyddio ceiniogau yn lle dod mewn a phunnoedd eto. Hefyd i ddodi enghreifftiau ar y walydd e.e. Mae Jac am brynu 3 blodyn pinc sy’n costio 20c yr un. Mae angen lluosi 3 a 20. 3X2=6 -> 3X20=60. Felly mae angen i Jac talu 60ceiniog am y tri blodyn pinc. Gall enghraifft fel hyn helpu’r plant i ddilyn strwythur o luosi ac yna yn rhoi’r cyfle iddyn nhw ddefnyddio rhifau gwahanol. 
Ar y llaw arall os mae yna blant mwy abl yn gwneud y gweithgaredd yma efallai ei fod yn syniad i’r athro/athrawes gwneud y gweithgaredd yn fwy heriol iddyn nhw. Ffordd o newid y gweithgaredd i siwtio nhw yw rhoi prisiau uwch ac i ddefnyddio punnoedd mae hyn yn herio ei galluoedd o ddeall arian. Hefyd gall yr athro neu athrawes dweud bod rhaid prynu mwy nag un blodyn/pot fel bod rhaid iddyn nhw feistroli ei sgiliau o adio a lluosi. Hefyd gallent gyflwyno bod y cwsmer am ddod ac eitemau nol i’r siop a'i fod am gael ei arian nol ac felly bydd rhaid i’r plant derbyn cwyn ac yna yn rhoi arian nol i’r cwsmer. 
Mae yna gwahanol ffyrdd i wneud y gweithgaredd yma’n well. Gall y plant penderfynu rhwng ei hun prisiau'r blodau, mae hyn yn hybu creadigrwydd nhw a hefyd yn gyfle Iddyn nhw chwarae â rhifau gwahanol. Gallent amrywio’r gweithgaredd gan osod grwpiau o flodau gwahanol at ei gilydd a rhoi prisiau gwahanol iddyn nhw, gan wneud hyn mae’n dod i ddeall bod grwpiau o flodau yn costio mwy nag blodau unigol. Gall y gweithgaredd cael ei chynnal naill ai yn y dosbarth neu y tu allan. Mae’r dewis hyn yn rhoi hyblygrwydd i’r plant, trwy roi’r hyblygrwydd yma iddyn nhw maent yn fwy tebygol o fwynhau’r gweithgaredd yn fwy ac yn fwy agor i roi cynnig i’r gweithgaredd.
Mae’r gweithgaredd yma yn un anghyfyngedig, gan fod digon o bethau mae’r plant yn gallu gwneud ac mae yna lawer o rolau penodol sydd yn rhoi’r cyfle i blant sylwi pwysigrwydd. Hefyd mae’r sgil mathemategol yn dod mewn i bob rôl wahanol a dyma nod pwysicaf y gweithgaredd yma. Ond gydag arsylwad o hyd gan athro neu athrawes gall y gweithgaredd defnyddio adnoddau gwahanol fel rhaw ac offer garddio ehangach. 
Er mwyn ehangu ar y gweithgaredd, gall y gweithgaredd cynnwys mwy o adnoddau. Gall adnoddau fel rhaw, pridd, hadau a.y.b cael ei ychwanegu i’r siop blodau fel bod amrywiaeth o bethau i brynu. Hefyd i wneud y gweithgaredd yn fwy creadigol gall y plant creu blodau allan o bapur tisw a’i gwerthu nhw am brisiau nhw ei hun, gallant hyd yn oed cael y cyfle i baentio potiau plastig blodau gan ddefnyddio patrymau a lliwiau gwahanol. Geithgaredd mathemategol arall all godi o’r gweithgaredd yw ir plant wasgu blodau a chwilio am linellau o gyesuredd. Bydd hyn yn ehangu ar ei sgiliau creadigol a hefyd sgiliau arsylwi gan ei fod nhw yn dysgu am rannau gwahanol y blodau e.e. y petalau a’r stem gan ddefnyddio lliwiau papur tisw gwahanol a siâp petalau gwahanol.
Mae rôl yr oedolyn y bwysig iawn yn y gweithgaredd yma. Mae’n bwysig i’r oedolyn sylwi ar alluoedd y plant ac i weithio gyda nhw i wella ei sgiliau mathemategol. Hefyd mae pwysigrwydd ar yr oedolyn i addysgu’r plant am werth arian a hefyd ar ran y gweithgaredd cylchred blodau. Fel arfer bu ysgolion yn rhannu’r dosbarth mewn i grwpiau gwahanol yn dibynnu ar eu galluoedd nhw. Er enghraifft bydd grŵp coch yn cynnwys plant sydd yn llai abl, sydd angen fwy o gymorth er mwyn deall gwaith neu weithgaredd penodol. Hefyd bydd yna grŵp oren sydd yn cynnwys plant sydd yn cyrraedd ‘norm’ ei oedran nhw ac felly yn fwy tebygol o allu gwneud gwaith heb gymorth ychwanegol. Ac yn olaf y grŵp gwyrdd sydd yn cynnwys plant sydd yn fwy abl ac efallai sydd angen gwaith mwy heriol iddyn nhw gael ymestyn ei sgiliau gwahanol. Mae’r gweithgaredd yn un hyblyg ac felly gall y plant cymysgu â’r grwpiau gwahanol, mae hyn yn bwysig oherwydd gallen nhw ddysgu wrth ei gilydd ac yn aml mae plant yn derbyn cymorth oddi wrth blant arall yn y dosbarth sydd yn codi eu hyder ac yn magu sgiliau cymdeithasol wrth iddynt weithio gyda’i gilydd.
Yn sicr gall y gweithgaredd yma arwain at weithgareddau arall. Gall athro neu athrawes gofyn i blant am syniadau siop wahanol fel gall y plant siarad lan am ei syniadau a newid y siop i fod yn rhywbeth arall e.e. siop trin gwallt, neu siop gwerthu losin a.y.b.. Pwysigrwydd y cornel siop yw fod arian yn cael ei ddefnyddio ac felly os ydy’n cymryd newid y siop pob wythnos neu fis i hybu dysgu'r plant mae hyn yn iawn. Mae’n bwysig bod y plant yn cadw ati i ddysgu am arian ac i ddysgu am gost pethau go iawn er mwyn gwella ei sgiliau o ddefnyddio arian yn y byd go iawn. 
Yn ôl y Cyfnod Sylfaen mae yna 7 maes dysgu a rhain yw:
“ • Datblygiad Personol a Chymdeithasol, Lles ac Amrywiaeth Ddiwylliannol 
   • Sgiliau Iaith, Llythrennedd a Chyfathrebu (wedi’i ddiwygio i gynnwys cydran llythrennedd y FfLlRh) 
    • Datblygiad Mathemategol (wedi’i ddiwygio i gynnwys cydran rhifedd y FfLlRh)
    • Datblygu’r Gymraeg 
    • Gwybodaeth a Dealltwriaeth o’r Byd  
    • Datblygiad Corfforol  
    • Datblygiad Creadigol.”
Mae’r gweithgaredd yma yn cysylltu gyda’r rhan fwyaf o rain. Bydd datblygiad personol a chymdeithasol yn cael ei weld yn amlwg gan fod y plant yn datblygu sgiliau gwahanol gan gynnwys sgiliau cyfathrebu gydag eraill gan ei fod nhw yn cymryd rhan trwy wneud y gweithgaredd yma. Trwy gymryd rhan a chyfathrebu ag eraill maent hefyd yn datblygu ei sgiliau iaith a datblygu’r Gymraeg, trwy siarad trwy gyfrwng Gymraeg maent yn dysgu geirfa newydd ac yn gallu dal sgwrs yn y Gymraeg. Yn amlwg mae sgiliau mathemategol yw’r peth pwysicaf y gweithgaredd yma a bydd y plant yn cael y cyfle i ddatrys problemau a hefyd dysgu gwerth arian a hefyd i ddelio a symiau mathemategol fel adio tynnu a lluosi. Mae dealltwriaeth o’r byd yn ffactor sy’n cael ei weld hefyd gan fod plant yn canolbwyntio ar werth arian a'i ystyr, hefyd mae’r ffaith bod yn siop blodau hefyd yn eu haddysgu am bwysigrwydd byd glan er mwyn i flodau a phethau naturiol i dyfu’n iachus, bydden nhw yn dysgu am gylchred tyfu blodau. Yn olaf mae sgil creadigol yn cysylltu i mewn gan fod y gweithgaredd yn gallu cynnwys plant yn creu blodau allan o bapur tisw, ac yn addurno fel maent eisiau, hefyd gallent gael y cyfle i baentio potiau gan ychwanegu patrymau a lliwiau amrywiol er mwyn cael y cyfle i fod yn greadigol mewn ffordd ei hun.
Nodwyd Early Years: Maths through Play bod: 
                                              “Play is an effective vehicle for fostering Mathematical concepts and developing positive attitudes to mathematics… Adults in the pre-school setting should seek to extend informally the mathematical experiences the children have already had in their home environment.” (Curricular Guidance for Preschool Education).
Nodwyd bod ganddyn sawl ffordd mae plant ifanc yn defnyddio chwarae i ddysgu cysyniadau mathemategol a rhain yw: 
· Dŵr a thywod
· Iaith
· Clai 
· Llyfrau a Rigymau
· Chwarae dychmygus
· Natur
Mae chwarae dychmygus yn clymu gyda fy ngweithgaredd gan ei fod yn ffocysu ar esgus gweithio mewn siop gwerthu blodau. Felly dengys hyn bod plant yn esgus gweithio gan defnyddio mathemateg trwy chwarae ac yn dysgu’n well drwy chwarae gan nad ydyn yn sylweddoli ei fod nhw yn dysgu. Hefyd mae teimladau plant yn wahanol pan maent yn chwarae wrth ddysgu mathemateg yn hytrach na eistedd wrth ford yn gwneud mathemateg ysgrifenedig. 
Mae Fframwaith y Cyfnod Sylfaenol yn nodi, “Bydd plant yn dysgu drwy weithgareddau sy’n cynnig profiadau uniongyrchol gyda’r busnes difrifol o ‘chwarae’ yn darparu’r cyfrwng”. Drwy eu chwarae, bydd plant yn ymarfer a chadarnhau eu dysgu, yn chwarae gyda syniadau, arbrofi, cymryd risgiau, datrys problemau, ac yn gwneud penderfyniadau’n unigol ac mewn grwpiau bach a mawr. Rwy’n teimlo bod y gweithgaredd rwy wedi paratoi yn helpu’r plant i wneud hyn gan eu bod yn dysgu sgiliau mathemategol trwy chwarae yn y siop.
Yn y Fframwaith Llythrennedd a Rhifedd Llywodraeth Cymru, mae Llinyn 2 yn nodi, “Mae cyd-destun penodol arian wedi’i adlewyrchu yn y llinyn hwn hefyd a blociau adeiladu addysg ariannol”. Mae hyn yn cyd-fynd gyda’r gweithgaredd am fod y plant yn dysgu sut i drin a thrafod arian o fewn ei chwarae yn siop.
Wrth edrych ar ddamcaniaeth Jean Piaget gallwn weld bod plant yn dysgu gorau trwy wneud ac yn adeiladu sgema o ddealltwriaeth sydd yn golygu eu bod yn gallu mynd ati i ddatrys problemau mwy anodd. 
Mae rôl yr athro yn fwy yn ôl Lev Vygotsky sydd yn credu bod angen sgaffaldio plant i ddysgu. Felly wrth wneud y gweithgaredd yma bydd yr athro yn gallu sefyll yn ôl i weld sut mae plant yn dangos eu hymwybyddiaeth o werth yr arian ac yn gallu rhoi her i rai mwy galluog neu yn gallu helpu plant sydd yn cael problem i ddeall cysyniad arian. Dadlau Vygotsky "learning is a necessary and universal aspect of the process of developing culturally organized, specifically human psychological function" (1978, p. 90). Golygwyd hyn bod dysgu cymdeithasol yn tueddu i ragflaenu.
Mae’n bwysig nad yw’r plant yn teimlo bod yr oedolion yn rhoi straen arnynt ond yn rhoi rhyddid iddyn nhw i chwarae yn naturiol. Yn ôl Bruner bydd rhai plant dal yn y cyfnod anactif, ble mae’n bwysig iddyn nhw gael llawer o brofiadau trin a thrafod arian cyn mynd ymlaen i’r cyfnod symbolaidd ble byddent yn gallu cofnodi beth maen nhw’n gwneud ar bapur. Felly mae hyn yn dangos y rhan pwysig mae chwarae o’r math yma yn gwneud i hybu dealltwriaeth a dysgu plant. Mae’r cwricwlwm troellog yn cael ei ragfynegi ar theori wybyddol sydd wedi’i datblygu gan Jerome Bruner (1960), ysgrifennodd Bruner "We begin with the hypothesis that any subject can be taught in some intellectually honest form to any child at any stage of development."
Mae Sue Gifford hefyd yn cytuno bod plant yn dysgu wrth brofiad blaenorol ac yn adeiladu ar beth maen nhw’n gwybod yn barod. Hefyd mae hi’n gweld gwerth i athrawon cynnig profiadau sydd yn dal sylw’r plant ac yn cael nhw i ddatrys problemau eu hun.  
“Teacher will need to find problems wich engage children. Problem solving opppertunites can be created by providing rescores, by giving children responsibility within every day routines and activites… sometimes it is possible to opportunistically pose an appropriate challenge.” Sue Gifford (2016).
Mae’r gweithgaredd rwyf wedi paratoi wedi cael ei strwythuro i gael y plant wneud beth mae’r athrawes yn gofyn iddyn nhw. Mae chwarae rhydd hefyd yn bwysig a golygwyd bod y plant yn gallu defnyddio eu dychymyg i greu beth maen nhw eisiau. Gall y gweithgaredd yma cael ei ddefnyddio tu allan i’r ystafell dosbarth wrth i’r plant creu cegin fwd a gwerthu ei phwd mwd a defnyddio cerrig, brigau neu dail am arian. 
Mae’r damcaniaeth rhannau rhydd yn bwysig gan nad yw’n cynnwys llawer o deganau. Gall rhannau rhydd cynnwys pethau naturiol e.e. Pren, tywod, cerrig, blodau a pêl. Yn ôl Play Wales ‘Why playing matters and what we can do about it’ (2015), dwedent fod darnau rhydd yn cyfeirio at un rhywbeth sy’n gallu cael ei symud, cario, wedi’i rolio, wedi’i chodi ac yn gallu cael ei dod ar ben ei gilydd. 
Mae chwarae a darnau rhydd, yn ôl Play Wales, yn hyrwyddo a chefnogi chwarae dychmygus plant ac yn hybu plant i ddatblygu eu syniadau ac i archwilio eu byd nhw.
Pwysigrwydd chwarae darnau rhydd yn fy ngweithgaredd yw bod plant yn chwarae a blodau go iawn ac felly yn enghraifft o’r chwarae yma. Hefyd bydd y plant yn dysgu bod angen i’r blodau bod mewn pryd a derbyn golau haul a dŵr glan er mwyn tyfu’n iachus. Mae’r math o chwarae hyn yn hybu dychymyg plant ac ar yr un pryd yn addysgu nhw am wyddoniaeth cylchreda tyfu blodau.

